مختلف مو مثل الاول ليش , 2014
منو الوزك عليه وغير أفكارك
سر بداخلك شتظن علي تخفيه
بعد كيلو متر وآنه أكشف أسرارك
كلش زين أعرفك وأحس كلشي البيك
وأعرفهن شلون يعزفن أوتارك
ولأن مرن عليه أعتقد مكشوفات
لا تتعب بعد وتجدد أفكارك
أخبارك تجيني مجند آنه هواي
أهلك ! وأصدقائي ! وناسك ! وجارك !
يعني بكل سهوله بيتي أظل مرتاح
ونصآ بالحرف توصلني أخبارك
كلك حافظك من راسك لرجليك
خشبه ؟ وتعترف بس آنه نجارك
ما عذرك لو ردت عني تروح
وأذا عني رحت شيفيدن أعذارك
أتظن متجاهلك ؟ لو تعتقد ناسيك ؟
وأنت بنبض گلبي وياي تتشارك
أحبك مدري ليش وبيك أموتن موت
وأحسنهه ثلج تنزل علي نارك
;ghl; lojgt l, leg hgH,g gda ???
كلامك مختلف مو مثل الاول ليش